Vyhodnotenie iBobor 2023

Účasť našich žiakov – informatikov v medzinárodnej súťaži iBobor je už tradíciou.. Naši prváci a druháci súťažili v kategórii **Junior** a tretiaci so štvrtákmi v kategórii **Senior**. Hlavným cieľom súťaže je podporiť záujem o informačné a komunikačné technológie (IKT) u všetkých žiakov. Súťaž chce iniciovať v deťoch využívanie IKT, posmeliť ich v intenzívnejšom a kreatívnejšom používaní moderných technológií pri učení sa.

V kategórii Junior v tomto školskom roku súťažilo 12 033 súťažiacich. Z našej školy to bolo 18 žiakov z 1. A triedy, 14 žiakov z 1. B triedy a 23 druhákov. Plný počet bodov dosiahlo 45 riešiteľov, úspešných riešiteľov je 2 084.

V rámci našej školy sa teda v kategórii Junior súťažilo 55 žiakov z celkového počtu 64 žiakov čo je 86 % účasť. Celkom je v tejto kategórii z našej školy 5 úspešných riešiteľov. Najviac nás teší fantastický úspech Mateja Dujčíka z 1. A triedy, ktorý dosiahol plný počet bodov – 80 a umiestnil sa na delenom 1. – 45. mieste. Samozrejme úspechom je aj umiestnenie ostatných úspešných riešiteľov:

|  |  |  |  |
| --- | --- | --- | --- |
| Meno a priezvisko | Trieda | Počet bodov | Umiestnenie |
| Viktor Blažek | 1. B | 61,34 | 733. – 783 |
| Kristián Ondroš | 1. B | 54,34 | 1416.-1510. |
| Adrián Kubišta | 2. A | 53,34 | 1548.-1688. |
| Samo Polkoráb | 2. A | 50,66 | 2134.-2161. |

Všetci uvedení žiaci získali od organizátorov diplom a od školy vecný dar.

 V kategórii Senior v tomto školskom roku súťažilo 5 407 súťažiacich. Z našej školy to bolo 27 tretiakov a 23 štvrtákov. Plný počet bodov dosiahlo 15 riešiteľov, úspešných riešiteľov je 688.

V rámci našej školy sa teda v kategórii Senior súťažilo 50 žiakov z celkového počtu 57 žiakov čo je 88 % účasť. Celkom je v tejto kategórii z našej školy 5 úspešných riešiteľov. Výborné umiestnenie získala žiačka 3. A triedy Lea Laterníková, ktoré sa umiestnila na vynikajúcom delenom 81. – 84. mieste so ziskom 69,34 bodov. Samozrejme úspechom je aj umiestnenie ostatných úspešných riešiteľov:

|  |  |  |  |
| --- | --- | --- | --- |
| Meno a priezvisko | Trieda | Počet bodov | Umiestnenie |
| Filip Vacula | 4. A | 64,00 | 165.-190. |
| Beáta Pustajová | 3. A | 60,34 | 278. |
| Juraj Šoška | 3. A | 53,33 | 513.-549. |
| Tomáš Ďurčan | 4. A | 63,33 | 513.-549. |

Všetci uvedení žiaci získali od organizátorov diplom a od školy vecný dar.

Všetkým úspešným riešiteľom gratulujeme a veríme, že aj naďalej budú šíriť dobré meno našej školy. Všetkým zúčastneným ďakujeme za reprezentáciu školy.